"อานันท์"ยัน กก.4 ฝ่ายทำหน้าที่สมบูรณ์ พร้อมยุติเมื่อตั้งองค์กรอิสระเสร็จ
"อานันท์"แจง กรรมการ 4 ฝ่ายทำหน้าที่ได้สมบูรณ์&nbsp; หลังจัดตั้งองค์กรอิสระที่จะแล้วเสร็จ ภายใน 60 วัน
13 ม.ค. 2553

"อานันท์"แจง กรรมการ 4 ฝ่ายทำหน้าที่ได้สมบูรณ์  หลังจัดตั้งองค์กรอิสระที่จะแล้วเสร็จ ภายใน 60 วัน 
นายอานันท์ ปันยารชุน คณะกรรมการแก้ไขปัญหาการปฏิบัติตามมาตรา 67 วรรค 2 ของรัฐธรรมนูญแห่งราชอาณาจักรไทย หรือคณะกรรมการ 4 ฝ่ายกล่าวว่า การทำหน้าที่ของคณะกรรมการ 4 ฝ่ายในการปฏิบัติตามมาตรา 67 วรรค 2 ได้เสร็จสมบูรณ์ลงแล้ว หลังคณะกรรมการได้มีการจัดทำแนวทางประเมินผลกระทบด้านสิ่งแวดล้อม การประเมินผลกระทบด้านสุขภาพ กระบวนการรับฟังความคิดเห็น และการจัดตั้งองค์กรอิสระที่เป็นการแต่งตั้งองค์กรเฉพาะการที่จะแล้วเสร็จ ภายใน 60 วัน นอกจากนี้ คณะกรรมการยังมีการจัดตั้งคณะอนุกรรมการศึกษา และเติมเต็มทางเทคนิค เพื่อลดและขจัดมลพิษในมาบตาพุด รวมทั้งพื้นที่ใกล้เคียง และจัดตั้งคณะอนุกรรมการการรับฟังความคิดเห็นของประชาชน เพื่อการปรับปรุงโครงการรายการ หรือกิจการที่อาจก่อให้เกิดผลกระทบต่อชุมชนอย่างรุนแรงทั้งด้านคุณภาพ สิ่งแวดล้อม ทรัพยากรธรรมชาติ และสุขภาพขึ้นมาทำหน้าที่แทน       คณะกรรมการดังกล่าว จะมีการทำงานภายใน 2 ปี อย่างไรก็ตาม บทบาทหน้าที่ของคณะกรรมการ 4 ฝ่ายจะยุติลง ก็ต่อเมื่อมีการจัดตั้งองค์กรอิสระถาวรขึ้นมาทำหน้าที่อย่างสมบูรณ์